Өсөнсө рейх, һәр илгә вәхшиҙәрсә баҫып ингән һайын, рәсми аңлатмаларында һөжүмдең превентивлығы тураһындағы фаразын тылҡыған. 1939—1940 йылдарҙа нацистик пропаганда, Өсөнсө рейхты инглиздәрҙең «Солғап алыу сәйәсәте» ҡотҡоһо һуғыш башларға мәжбүр итте, тип раҫлаған. Национал-социализмға ҡаршы «тәре походтары» яҡлы идеологияһы өсөн Ф. Рузвельтты ла ғәйепләгәндәр. Шулай уҡ 1941 йылдың 22 июнендә Советтар Союзына һөжүм итеүҙе лә герман властары, йәнәһе, совет ғәскәренең сик буйында тупланған булыуына ҡарата превентив сара булды, тип иғлан иткән. Нюрнберг процесы ваҡытында, атап әйткәндә, Риббентроп был фаразды яҡлауын дауам иткән. Әммә бындай белдереүҙәрҙең ысын юридик нигеҙһеҙ булыуын донъя берләшмәһе Нюрнберг процесында уҡ кире ҡаҡты.